《中秋望夕不见月》
宋代·宋祁

异时凉月好，常尔惜严更。
此夜浮云恶，胡然溷太清。
心孤王粲浮，案对景山鎗。
海蚌犹能满，城乌更不惊。
裴回循北牖，黯淡倚西楹。
蛩杼逢时急，釭花得闇明。
桂高应自秀，蟾远太无情。
坐想瑶轮转，孤怀怅未平。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。